**09.11.2021**

**E-pasta nosaukums**

Papildinātas iedzīvotāju grupas Covid-19 balstvakcinācijai

**E-pasta teksts**

Nacionālais veselības dienests informē, ka no 09.11.21. atbilstoši Imunizācijas valsts padomes rekomendācijām tiek uzsākta jaunu iedzīvotāju grupu balstvakcinācija:

**Balstvakcinācija rekomendēta:**

* Personām  vecumā 65+
* veselības aprūpes sistēmā strādājošiem
* SAC klientiem
* personām vecumā no 50 gadiem ar hroniskām saslimšanām

**Balstvakcināciju var saņemt:**

* persona no 50 gadu vecuma;
* personas no 18 gadiem un ar hroniskām saslimšanām, kas rada augstu risku Covid-19 slimībai , kā arī citas augsta riska profesijas un/vai personas atrodas vidē, kurā ir ilgstoša saskarsme gan ar Covid-19 pacientiem, gan nevakcinētiem pret Covid-19 cilvēkiem un līdz ar to augsts profesionālais un lokāla uzliesmojuma risks.

Imunizācijas valsts padome atgādina, ka **izvērtējot riskus un ieguvumus, cilvēkiem, kas jaunāki par 30 gadiem bez nopietnām blakuslimībām balstvakcinācija visā populācijā nebūtu ieteicama.**

Balstvakcinācijas programmas mērķis ir novērst hospitalizāciju, smagu saslimšanu un nāvi tajās sabiedrības grupās, kur uz pierādījumiem balstīti ir zināms, ka primārā imunizācija varētu vairs nenodrošināt optimālu imūno aizsardzību (imūnsupresēti pacienti, iedzīvotāji vecumā virs 65 gadiem, sociālo un aprūpes centru pieaugušie pastāvīgie iedzīvotāji, pacienti noteiktā vecumā ar hroniskām augsta riska blakussaslimšanām).

Nacionālais veselības dienests vērš uzmanību, ka joprojām **absolūta prioritāte ir senioru un citu riska grupu pacientu primārā vakcinācija**!

Ērtākai lietošanai ir sagatavotas Covid-19 vakcīnu lietošanas rekomendācijas primārās un balstvakcinācijas, kuras pievienotas e pasta pievienotas pielikumā. Īpaša uzmanība pievēršama Spikevax balstvakcinācijas devām dažādām iedzīvotāju grupām.

Papildināta **Veidlapa pacienta veselības stāvokļa novērtēšana pirms vakcinācijas pret Covid-19 veikšanas** ar diviem jauniem jautājumiem, lai būtu ērti uzzināt personas epidemioloģisko risku esamību. ( anketa pievienota vēstules pielikumā)

Atbilstoši IVP rekomendācijām ir aktualizēta Covid-19 rokasgrāmatas versija:

<https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem>

Būtiskākās izmaiņas vakcinācijas rokasgrāmatā:

* atcelts ( 180 dienas)  pārslimošanas intervāls pirms pirmās Covid-19 vakcīnu devas;
* noteikta vakcinējamo personu prioritārā secība;
* papildināta informācija par balstvakcināciju;
* papildināta Veidlapa pacienta veselības stāvokļa novērtēšana pirms vakcinācijas pret Covid-19veikšanas ar diviem jauniem jautājumiem, lai būtu ērti uzzināt personas epidemioloģisko risku esamību
* Labots  VII pielikums- Covid-19 vakcīnu lietošanas rekomendācijas**.**